Illum il-Kunsill adotta konklużjonijiet dwar il-prevenzjoni tar-radikalizzazzjoni fil-ħabsijiet u l-ġlieda kontriha, u t-trattament ta' awturi ta' reati ta' terroriżmu u estremiżmu vjolenti wara r-rilaxx tagħhom. Il-Kunsill enfasizza l-importanza u l-urġenza ta' miżuri effettivi f'dan il-qasam, minħabba r-riskju li jirriżulta mill-għadd dejjem jikber ta' awturi ta' reati terroristiċi u dawk radikalizzati meta jkunu l-ħabs, u l-fatt li għadd minnhom ser jiġu rilaxxati fis-sentejn li ġejjin. Il-Kunsill stieden lill-istati membri biex jagħmlu aktar biex jiżviluppaw interventi speċjalizzati biex jittrattaw l-awturi ta' reati terroristiċi u estremisti vjolenti, kif ukoll dawk li jinsabu f'riskju li jiġu radikalizzati waqt li jkunu fil-ħabs. Il-Kunsill stedinhom biex jagħmlu użu minn diversi prattiki tajba, bħal: l-iskambju rapidu ta' informazzjoni fost il-partijiet ikkonċernati rilevanti u l-iżvilupp ta' strateġiji ddedikati l-istabbiliment ta' unitajiet speċjalizzati u multidixxiplinari li huma responsabbli għall-ġlieda kontra l-estremiżmu vjolenti u r-radikalizzazzjoni fil-ħabsijiet programmi ta' taħriġ komprensiv għall-persunal tal-ħabs u tal-probation l-implimentazzjoni, jekk meħtieġ, ta' miżuri speċjali għal individwi misjuba ħatja ta' reati terroristiċi, abbażi ta' valutazzjoni tar-riskju miżuri li jinkoraġġixxu lid-detenuti biex jiddiżimpenjaw ruħhom minn attivitajiet estremisti vjolenti fuq bażi ta' każ b'każ u l-appoġġ għal rappreżentanti reliġjużi biex jipprovdu narrattivi alternattivi l-edukazzjoni, it-taħriġ u l-appoġġ psikoloġiku wara r-rilaxx, u monitoraġġ ulterjuri ta' individwi radikalizzati li jitqiesu li huma theddida kontinwa Il-Kunsill stieden ukoll lill-Kummissjoni biex tkompli tiffaċilita l-iskambju ta' informazzjoni u ta' prattiki tajba, kif ukoll biex tappoġġa l-ħidma ta' pajjiżi u sħab terzi, speċjalment minn reġjuni ġirien, biex tiġi evitata r-radikalizzazzjoni fil-ħabsijiet. Konklużjonijiet tal-Kunsill dwar il-prevenzjoni tar-radikalizzazzjoni fil-ħabsijiet u l-ġlieda kontriha, u t-trattament ta' awturi ta' reati ta' terroriżmu u estremiżmu vjolenti wara r-rilaxx tagħhom Ara l-paġna tal-laqgħa